**PLOAIE DĂ DOAMNE!**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PLOAIE DĂ DOAMNE!

Plouă urât, monoton, sacadat,

Cerul de sus se-nsuvoaie în noi,

Pomii-schelete sunt trişti şi sunt goi,

Fulgere spintecă cerul brăzdat,

Repezi torente rup din ogor,

Dealul se mişcă, pleacă la vale,

Năruie case, jale în cale,

Oamenii-ndura, n-au ajutor!

Doar iluzoriu e dreptul la vot,

Plebea votează, ei se aleg

Cu privilegii, tortul întreg,

Plâng pe ecrane, fură cât pot.

Dă Doamne ploaie multă să vină,

Să spele ţara asta de hoţi,

Viaţa ne trece, pierdem noi toţi

Dar după ploaie vine lumină.

Ne luminează Doamne destinul

Şi mai trăsneşte-i Doamne pe ei,

Mare povară, anii cei grei!

Curmă-ne Doamne, curmă-ne chinul.

Cu bucuria moşilor noştri

În faţa morţii n-avem vre-o teamă.

În faţa morţii suntem de-o seamă

Însă n-am vrea să ne stingem ca proştii.

Dă Doamne ploaie, dă-ne putere

Să-ndepartam ce e rău între noi,

Nu ne frământă alte nevoi,

Nu vrem castele, nu vrem avere,

Vrem LIBERTATE, ŢARA NE-O CERE!